पहली जांच रिपोर्ट ही गायब कर दी, इंटरनेशनल टीम को इन्वेस्टिगेशन नहीं करने दिया
China's Missing COVID-19 Data - What is truth about COVID-19 in China? साल 2020 के शुरुआती दिनों की बात है। दुनिया में एक नई बीमारी तेजी से फैल रही थी। इसे कोविड-19 नाम दिया गया। अमेरिका और चीन के साइंटिस्ट्स ने इससे जुड़ा कुछ अहम डेटा जारी किया
साल 2020 के शुरुआती दिनों की बात है। दुनिया में एक नई बीमारी तेजी से फैल रही थी। इसे कोविड-19 नाम दिया गया। अमेरिका और चीन के साइंटिस्ट्स ने इससे जुड़ा कुछ अहम डेटा जारी किया। इसमें बताया गया था कि यह वायरस कितनी तेजी से फैल रहा है और लोग मारे जा रहे हैं।
तमाम तरह की हेल्थ वॉर्निंग्स और अलर्ट जारी किए किए। मकसद था कि इस वायरस से निपटने के लिए तमाम देश मिलकर काम करें। बहरहाल, चंद दिनों में ही यह रिसर्च पेपर और डेटा गायब हो गया। कहा गया कि रिसर्च रिपोर्ट सही नहीं थी। सच्चाई ये है कि चीन ने इसे हटाया। इसके साथ ही डेटा जारी करने वाले वैज्ञानिकों को भी टॉर्चर किया गया। तब तक कोविड-19 महामारी बन चुका था।
चीन सरकार का दबाव
अब यह साफ हो चुका है कि रिसर्च में कोई खामी नहीं थी, बल्कि हकीकत यह थी कि चीन सरकार सच्चाई छिपाना चाहती थी। यूनिवर्सिटी ऑफ फ्लोरिडा की प्रोफेसर इरा लोन्गिनी ने कहा- चीन से कोई भी जानकारी जुटाना बेहद मुश्किल है। मैंने भी उस रिसर्च में हिस्सा लिया था। कई बातों को छिपाया गया और कुछ को तो सिरे से गायब ही कर दिया गया।
चीन ने अपने साइंसदानों को परेशान किया, इंटरनेशनल लेवल की कोई इन्वेस्टिगेशन नहीं होने दी और ऑनलाइन डिस्कशन भी बैन कर दिया। इन बातों के तमाम सबूत मौजूद हैं। सेंसरशिप का यह आलम रहा कि इंटरनेशनल जर्नल्स और साइंटिफिक डेटा तक सामने नहीं आ सका। सरकार के दबाव में चीनी वैज्ञानिकों ने ऑनलाइन डेटा ही हटा दिया। इसके अलावा जेनेटिक सीक्वेंसिंग और पब्लिक डेटाबेस जैसे सबूत भी सामने नहीं आ सके। न्यूयॉर्क टाइम्स ने कुछ डॉक्यूमेंट्स जरूर हासिल कर लिए और इनका एनालिसिस भी किया।
तमाम सबूत नहीं मिटा सका चीन
सच छिपाने की असली वजह क्या
बाइडेन का आदेश का क्या हुआ
क्या किसी लैब एक्सीडेंट की वजह से फैला कोविड
कुछ वैज्ञानिकों का मानना है कि इस आशंका से इनकार नहीं किया जा सकता है कि लैब के किसी कर्मचारी की लापरवाही की वजह से वायरस लैब से बाहर निकला, यही महामारी की वजह बना। वुहान की ये लैब हुनान सीफूड मार्केट से भी ज्यादा दूर नहीं है जहां सबसे पहले कोरोना का कहर देखा गया।
अब तक किसी जंगली जानवर में इस संक्रमण का नहीं मिलना और चीन सरकार द्वारा लैब से वायरस लीक होने की आशंका की जांच करने से इनकार करना लैब से वायरस फैलने की थ्योरी को बल देते हैं। हालांकि वुहान की लैब में काम करने वाले वैज्ञानिक कहते हैं कि SARS-CoV-2 को लेकर न तो उनके पास कोई सुराग है, न ही इससे जुड़ी कोई रिसर्च उनकी लैब में हो रही थी।